Αγαπητοί φοιτητές,

Όπως ενημερωθήκατε από την ιστοσελίδα της σχολής μας, η ημερομηνία εξέτασης του μαθήματος των Αγγλικών για τους φοιτητές ΠΙΣ Ε΄ εξαμήνου είναι η ημέρα Πέμπτη 28 του μηνός και ώρα έναρξης 12 μ..μ. Δεδομένου αυτού, η συμμετοχή σας στις εξετάσεις προϋποθέτει την αποδοχή και συναίνεσή σας στα παρακάτω:

* να διαθέτετε κάμερα, ηχεία και μικρόφωνο, όπου απαιτηθεί,
* να παρουσιάσετε φοιτητική ή αστυνομική ταυτότητα ή διαβατήριο ή δίπλωμα οδήγησης
* να συνεργαστείτε για τους σκοπούς ταυτοποίησης, ανάλογα με τις υποδείξεις του διδάσκοντα.

Επισυνάπτεται στο e-class σχετικό έγγραφο όπου αναγράφεται το μάθημα εξέτασης, το ονοματεπώνυμο, ο Α.Μ., η ώρα της εξέτασης καθώς και το σχετικό  link όπου οι φοιτητές οφείλουν να συνδεθούν ανάλογα με την αναγραφόμενη ώρα εξέτασης στο όνομά τους. Όπως  παρατηρείτε, το link είναι το ίδιο για όλους τους φοιτητές και υπάρχει μόνο διαβάθμιση ως προς την ώρα της εξέτασης. Η εξέταση θα γίνει ανά τετράδες ώστε να υπάρξει πλήρη αξιοποίηση του εξεταστικού χρόνου καθώς και αποφυγή τεχνικών θεμάτων που ίσως προκύψουν αναφορικά με την σύνδεση στο διαδίκτυο.

Σας εφιστώ την  προσοχή ότι ενδέχεται να υπάρχουν μικρές τροποποιήσεις ως προς την ώρα έναρξης και λήξης κάθε εξεταζόμενου και συνίσταται όλοι οι εξεταζόμενοι να εισέλθουν ΑΚΡΙΒΩΣ την ώρα εξέτασης τους στο meeting room και να παραμείνουν σε αυτό μέχρι να εξεταστούν από την καθηγήτρια.

Παρακαλώ πολύ, ελέγξτε τον επισυναπτόμενο πίνακα και επικοινωνήστε, το συντομότερο δυνατό, μαζί μου μέσω e-mail (panoudespoina@gmail.com) για τυχόν ζητήματα που μπορούν να προκύψουν.

Σας εύχομαι ολόψυχα καλή επιτυχία.

I hope you all pass the exam with flying colours!